19-vuotias Tapani Kansa asteli huhtikuisena aamuna 1968 Kulttuuritalolle ja antoi kaikkensa verisen kappaleen kanssa – siitä käynnistyi 50 vuoden hieno ura, jonka loppumetrejä on varjostanut tragedia

Kansa on suljettu musiikkielämän ulkopuolelle, lavatkaan eivät enää ota esiintymään. Mutta laulaja yrittää olla ajattelematta asiaa. Hän julkaisee jälleen omilla ehdoillaan tekemänsä levyn.

Tapani Kansa on tehnyt julkista laulajan uraa nyt 50 vuotta. Kaikki lähti Delilah-hitistä vuonna 1968.­

Tuossa se nyt on, Tapani Kansan iso kivitalo Espoon Westendissä.

Pelottaa. Uuteen ihmiseenhän pitäisi aina suhtautua ilman ennakkoasenteita, mutta ei sille mitään voi: Kansasta on tullut kuultua yhtä jos toista.

Kertovat, että siinä vasta suorapuheinen ihminen. Sellainen, jolla on mielipiteitä ja joka ne myös kertoo. Sellainen, joka vaatii paljon itseltään mutta myös muilta. Kirjoitettu sanakin todistaa samaa: